พอดีว่าเลิกทานยาคุมมาครึ่งเดือนแล้วค่ะ เพราะลืมทานยาคุม3วัน เลยเลิกทาน ว่าจะทานอีกหลังมีประจำเดือน แต่ตอนนี้รู้สึกไม่ค่อยอยากอาหาร เวียนหัว และมีอาการเจ็บนมค่ะ และก่อนจะเลิกทานยาคุม ประจำเดือนรอบนั้นมา แต่เป็นสีดำ มาน้อย มาไม่ถึง3วัน และทั้งวันประจำเดือนมาไม่เต็มแผ่นค่ะ จะเป็นไรมั้ยค่ะ
สวัสดีค่ะ หลังจากการหยุดใช้ยาคุมกำเนิด หรือกินยาคุมกำเนิดแต่กินไม่ครบแผงนั้น มีโอกาสตั้งครรภ์ได้ตามปกติค่ะดังนั้นควรสังเกตรอบเดือนหลังจากการหยุดยา ซึ่งก็ควรจะมาภายใน 22-35 วันนับจากประจำเดือนรอบก่อน หากมาช้ากว่านี้ถือว่าช้า ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไปอาการอื่นๆดังกล่าวมา ไม่จำเพาะเจาะจงต่อการตั้งครรภ์ แนะนำยืนยันการตั้งครรภ์ด้วยชุดตรวจปัสสาวะหรือผลเลือดที่รพ.อีกครั้ง และหากไม่ตั้งครรภ์และยังไม่พร้อมตั้งครรภ์ เมื่อประจำเดือนมา ให้รีบกินยาคุมภายใน 5 วันแรกของรอบเดือนและกินต่อเนื่องจนหมดแผง